Novo Holdings

Novo Holdings A/S (tidligere kendt som Novo A/S) er Novo Nordisk Fondens 100% ejede selskab og holdingselskab for Novo Nordisk A/S 28,4% og Novozymes A/S 25,5%. Novo Holdings A/S blev etableret i 1999 og har til opgave at forvalte fondens aktiver bedst muligt. I 2022 blev Novo Holdings A/S aktiver opgjort til en værdi af i alt 805 milliarder kroner (cirka. US $116,8 mia.). Novo Holdings A/S leverede et resultat før skat på 3 millarder kroner i 2022 og 37 milliarder kroner i 2021.

En central opgave for Novo Holdings A/S er at være et fundament for den erhvervsmæssige virksomhed, der drives af Novo Nordisk A/S og Novozymes A/S. Novo Holdings A/S foretager desuden investeringer i virksomheder med anvendelsesorienteret forskning inden for life-science-området. Målet er at konsolidere fondens formue og opnå et afkast, der kan uddeles af fonden til forskning samt humanitære og sociale formål.

Siden juni 2016 har Kasim Kutay været administrerende direktør for Novo Holdings A/S. Selskabet har hovedkontor i Danmark med kontorer i San Francisco, Boston og Singapore.

Formål 
Novo Holdings A/S har til formål at forvalte Novo Nordisk Fondens aktiver for at opnå et afkast, som Novo Nordisk Fonden kan uddele som bevillinger til videnskabelig forskning samt humanitære og sociale formål. Novo Holdings A/S' overordnede formål er at varetage positionen som en støttende majoritetsaktionær i Novo-koncernens selskaber (Novo Nordisk og Novozymes), med det formål at opnå positiv indflydelse indenfor sundhed, videnskab og samfund ved at skabe langsigtede afkast på aktiverne i Novo Nordisk Fonden. Novo Nordisk Fonden er en erhvervsdrivende fond, som er en selvejende enhed uden ejere, der fokuserer på langsigtet ejerskab af Novo-koncernen (Novo Nordisk og Novozymes) og kombinerer virksomhedsdrift og filantropi inden for videnskabelige, humanitære og sociale formål. En central opgave for Novo Holdings A/S er at agere som et stabilt grundlag for de kommercielle aktiviteter i Novo Nordisk A/S og Novozymes A/S. Novo Holdings A/S investerer i både finansielle aktiver og i virksomheder med anvendelsesorienteret forskning inden for adskillige sektorer.

Novo Group 
Novo Group består af Novo Holdings A/S, Novo Nordisk, Novozymes og NNIT, hvor Novo Holdings A/S ejer over en fjerdedel af kapitalen i Novo Nordisk A/S og Novozymes A/S, og har over 70% af stemmerne ved ejerskab af samtlige A-aktier, der ikke er børsnoteret.

Gruppens primære formål er at styre Novo Nordisk Fondens finansielle aktiver og sikre tilstrækkelige finansielle afkast til dækning af sine investeringer og legater til videnskabelige, sociale og humanitære formål og projekter i hele Skandinavien og resten af verden. Det gør gruppen ved at investere i life science virksomheder i Europa og Nordamerika. Desuden investerer Novo Group også i en portefølje af finansielle aktiver.

Investeringsområder og profil 

Ved udgangen af 2022 udgjorde Novo Holdings portefølje en samlet værdi på 180 millarder kroner, opdelt fokus på Life Science investeringer (Novo Seeds, Novo Growth, Novo Ventures og Novo Principal Investments) udgjorde 54% af den samlede portefølje, mens Novo Capital Investors udgjorde de resterende 46% af den samlede portefølje. I 2022 generede Life Science porteføljen et afkast på ca. -6 millarder kroner og Novo Capital Investors genererede et afkast på ca. -5 mia. kr. 

 Novo Holding A/S' mest almindelige investeringssektorer er life sciences (38%) og diversificeret (13%).
 Novo Holding A/S' mest almindelige investeringstyper er sekundære opkøb (75%) og rekapitalisering (13%).
 Novo Holdings A/S har investeret i tre amerikanske stater og fem forskellige lande.
 Novo Holdings A/S' mest almindelige exit-type er sekundært opkøb (100%).
 Novo Holding A/S' største (offentliggjorte) investering var i 2013; overtagelsen af Xellia Pharmaceuticals A/S for 700 mio. dollars.
 Novo Holdings A/S' største (offentliggjorte) exit var i 2021, da Unchained Labs blev solgt til The Carlyle Group for 435 mio. dollars.

Biosolutions 
I 2021-2022 har Novo Holdings annonceret et øget investeringsfokus på industrielle bioløsninger (også kendt under betegnelsen bioindustrials, biosolutions, bioindustrielle produkter eller bioteknologier inden for sundheds- og miljøområdet) med det formål at gøre bioteknologi til en nøglefaktor i den grønne omstilling. Novo Holdings hævder, at ambitionen er "at hjælpe med at fjerne barrierer, hvor de end måtte være, og bane vejen for lovende biologiske opdagelser til at blive til nye løsninger".

I 2021 tilføjede Novo Holdings adskillige bioteknologiske virksomheder til sin portefølje, herunder 21st. BIO, som hjælper andre bioteknologiske virksomheder med at opskalere produktionen gennem en avanceret teknologiplatform.

De forskelligartede investeringer omfatter virksomheder, der leverer klimaneutral cement, biopesticider, biopolymerer af syntetisk silke og mange andre produkter og løsninger, der udfordrer de nuværende konventioner. Novo Holdings tilføjede otte bioindustrielle virksomheder til sin portefølje i 2021 og investerede i alt ca. 98 mio. euro (97,35 mio. dollars) i bioindustrielle virksomheder.

Resultater og afkast 
Novo Holdings leverede et overskud på 3 millarder kroner i 2022 og 37 millarder kroner i 2021 hvilket var en stigning på knap 29% sammenlignet med året forinden, 2020.

 Resultat før skat 2022: 3 millarder kroner.
 Resultat før skat 2021: 37 milliarder kroner.
 Resultat før skat 2020: 29 milliarder kroner.
Resultat før skat 2019: 23,1 millarder kroner.
 Resultat før skat 2018: 11,9 millarder kroner.
 Resultat før skat 2017: 19,1 millarder kroner.
 Resultat før skat 2016: 7,1 millarder kroner.
 Resultat før skat 2015: 14,9 millarder kroner.
 Resultat før skat 2014: 13,4 millarder kroner.
 Resultat før skat 2013: 10,8 millarder kroner.

Ledelse 
I 2014 trådte administrerende direktør Henrik Gürtler tilbage efter at have siddet på posten siden selskabets start. Han blev erstattet af Eivind Kolding, der kom fra posten som administrerende direktør i Danske Bank. Den 29. februar 2016 blev Eivind Kolding fyret som administrerende direktør for Novo A/S efter to år på posten. Han bliver midlertidigt erstattet af bestyrelsesformand Sten Scheibye frem til juni 2016. Her tiltrådte Kasim Kutay som administrerende direktør for Novo Holdings A/S. Kasim er britisk statsborger og har tidligere gjort karriere i investeringsbankerne Morgan Stanley og Moelis & Company.
 Henrik Gürtler 1999-2014
 Eivind Kolding 2014-2016
 Sten Scheibye (Bestyrelsesformand. Direktør frem til juni 2016)
 Kasim Kutay (Administrerende direktør), juni 2016 - Nuværende.

Bestyrelse 

Bestyrelsen i Novo Holdings består af 9 medlemmer:

 Lars Rebien Sørensen (Bestyrelsesformand)
 Steen Riisgaard (Næstformand)
 Viviane Monges
 Francis Michael Cyprian Cuss
 Jeppe Fonager Christiansen
 Jean-Luc Butel
Britt Meelby Jensen
Henrik Poulsen

Investeringer 
Derudover er Novo Holdings A/S storaktionær i en række danske virksomheder, herunder New Xellia Group, Sonion og Chr. Hansen Holding A/S.
Novo Holdings A/S investerer hovedsageligt i virksomheder, som udvikler, producerer eller sælger medicin, nye behandlingsmetoder eller medicinsk eller sundhedsmæssigt udstyr.

I slutningen af 2016 havde Novo A/S allokeret knap 38 milliarder kroner til investeringer. Porteføljerne i Large Investments, Ventures og Seeds var henholdsvis værdisat til 31,5 milliarder kroner, 5,9 milliarder kroner og 291 millioner kroner.

Liste over alle investeringer:

Litteratur

Referencer 

 
Holdingselskaber i Danmark
Etableret i 1999